b'\n_START_ARTICLE_\nSlovenija ima talent\n_START_SECTION_\nOpis \xc5\xa1ova\n_START_PARAGRAPH_\nUstvarjalci oddaje i\xc5\xa1\xc4\x8dejo najbolj\xc5\xa1e talente v kateremkoli \xc5\xbeanru ali spretnosti. To je lahko petje, ples, \xc5\xbeongliranje, po\xc5\xbeiranje ognja, igranje na citre, jodlanje, dresiranje psov, trebu\xc5\xa1ni ples, hoja po vrvi, \xc5\xa1trikanje ali karkoli drugega. Pred izborom, ki potekajo po ve\xc4\x8djih slovenskih mestih, sledijo avdicije pred \xc5\xbeirijo v Ljubljanski Drami (1. in 2. sezona) ali operi (od 3. sezone). Po avdicijah odberejo 50 (30) najbolj\xc5\xa1ih tekmovalcev. Ti so uvr\xc5\xa1\xc4\x8deni v 5 polfinalnih oddaj. V polfinalnih in finalni oddaji gledalci preko telefonov glasujejo za svojega favorita. Prvi po \xc5\xa1tevilu glasov je takoj uvr\xc5\xa1\xc4\x8den v veliki finale, med drugo- in tretje-uvr\xc5\xa1\xc4\x8denim pa odlo\xc4\x8da \xc5\xbeirija. \xc4\x8ce se \xc5\xbeirija soglasno ne more odlo\xc4\x8diti (2-2), potem popolnoma odlo\xc4\x8dajo glasovi gledalcev. V velikem finalu tako nastopa 10 najbolj\xc5\xa1ih kandidatov, ki se borijo za glavno nagrado.\n_START_SECTION_\nPredizbori\n_START_PARAGRAPH_\nPredizobri potekajo v ve\xc4\x8djih slovenskih mestih pred strokovno komisijo, ki ni enaka \xc5\xbeiriji.\n_START_SECTION_\nAvdicije\n_START_PARAGRAPH_\nAvdicije potekajo pred sodniki in ob\xc4\x8dinstvom v \xc5\xbeivo v Ljubljanski Drami (1. in 2. sezona) in od tretje sezone v Operi. \xc5\xbdirant lahko kadarkoli kandidata prekine s pritiskom na rde\xc4\x8di gumb, kar pomeni, da mu nastop ni v\xc5\xa1e\xc4\x8d. Ko vsi trije pritisnejo na rde\xc4\x8di gumb, mora nastopajo\xc4\x8di nastop prekiniti. \xc5\xbdirija se po nastopu odlo\xc4\x8di, ali bo nastopajo\xc4\x8di \xc5\xa1el naprej ali ne, kar pa ne pomeni nujno, da gre v polfinale. Od \xc4\x8detrte sezone lahko vsak \xc5\xbeirant pritisne zlati gumb in s tem omogo\xc4\x8di tekmovalcu, da se neposredno uvrsti v polfinale, pravico da tega imata tudi voditelja. Zlati gumb lahko posamezni \xc5\xbeirant oz. voditelja pritisneta samo enkrat v sezoni. _NEWLINE_\xc5\xbdiranti v zadnji avdicijski oddaji izberejo najbolj\xc5\xa1ih 50 oziroma od tretje sezone 30 polfinalistov. Od druge sezone dalje se \xc5\xbeiranti o polfinalistih odlo\xc4\x8dajo v posebni oddaji po avdicijah.\n_START_SECTION_\nPolfinalne oddaje\n_START_PARAGRAPH_\nPolfinalne oddaje potekajo v studiu POP TV. V vsaki se 10 polfinalistov (od tretje sezone 6 polfinalistov (v 5. sezoni samo 5)) bori za dve mesti v finalu. \xc5\xbdirija v polfinalu in finalu \xc5\xa1e vedno lahko prekine nastop, \xc4\x8de jim ni v\xc5\xa1e\xc4\x8d. Pred oddajo in po nastopih gledalci glasujejo za svojega favorita. Voditelja na koncu povesta, kdo je zmagal \xe2\x80\x93 ta se neposredno uvrsti v finale \xe2\x80\x93 in kdo je po glasovih na drugem in na tretjem mestu. Drugega finalista izbere \xc5\xbeirija tako, da se odlo\xc4\x8di med drugim in tretjim. _NEWLINE_Od tretje sezone so pred finalom predvajali oddajo o zakulisju polfinalih.\n_START_SECTION_\nFinale\n_START_PARAGRAPH_\nV finalu se 10 finalistov pomeri za glavno nagrado. Pred oddajo in po nastopih gledalci glasujejo za svojega favorita. Voditelja na koncu povesta, katera dva finalista imata najve\xc4\x8d glasov in potem \xc5\xa1e kdo je zmagal. Finale je prvo sezono potekal v Hala Tivoli drugo sezono pa Areni Sto\xc5\xbeice. Od tretje sezone se finale odvija v studiu POP TV.'